|  |  |
| --- | --- |
| ***POGODBA Naročnika št.:*** | ***POGODBA Soinvestitorja št.:*** |
| *Št. zadeve Naročnika:* | *Št. zadeve Soinvestitorja:* |
| ***POGODBA izvajalca št.*** |  |

sklenjena med

|  |  |
| --- | --- |
| **NAROČNIKOM - SOINVESTITORJEM:**in | Republika Slovenija, Ministrstvo za infrastrukturo, Direkcija RS za infrastrukturo, Tržaška cesta 19, 1000 Ljubljana, ki jo zastopa v. d. direktorice Ljiljana Herga, univ.dipl.inž.geol. (v nadaljevanju: Naročnik)  |
| **SOINVESTITORJEM:**in | Mestna občina Maribor, Ulica heroja Staneta 1, 2000 Maribor, ki jo zastopa župan, Aleksander Saša Arsenovič (v nadaljevanju: Soinvestitor) |
| **IZVAJALCEM:** |  |
|  |  |
|  | Identifikacijska številka za DDV:  | SI |
|  | Številka TRR izvajalca:(v nadaljevanju: Izvajalec) |  |

**I. PREDMET POGODBE**

*1. člen*

S to pogodbo Naročnik in Soinvestitor oddajata, Izvajalec pa prevzema v izdelavo naslednjo projektno dokumentacijo:

**» Izdelava projektne dokumentacije za izvedbo podvoza Ledina in novega železniškega postajališča Ledina na glavni žel. progi št. 30 Zidani Most – Šentilj – d.m.«**

Specifikacija oddanih oz. prevzetih del iz predhodnega odstavka je razvidna iz Specifikacije naročila (ponudbeni predračun, projektna naloga in obstoječa projektna dokumentacija).

Projektna dokumentacija mora biti izdelana skladno s potrjeno projektno nalogo ter z vsemi pridobljenimi projektnimi pogoji in mnenji pristojnih mnenjedajalcev in skladno z veljavnimi predpisi. Projektna dokumentacija bo izdelana v obsegu, ki omogoča pridobitev gradbenega dovoljenja in pridobitev uporabnega dovoljenja

Projektno dokumentacijo bo izvajalec predal naročniku in soinvestitorju v šestih (6) tiskanih izvodih in v treh (3) digitalinh izvodih.

**II. VREDNOST POGODBENIH DEL**

*2. člen*

Vrednost del iz 1. člena te pogodbe je določena na osnovi ponudbe izvajalca št. .......... z dne ........... v potrjeni in sprejeti ponudbeni vrednosti, ki znaša vključno z DDV

**..................... EUR**

(z besedo: ……………………………………………………………………………………………….. 00/100)

od tega DDV: …………………….. EUR

(z besedo: ………………………………………………………………………………………………... 00/100)

Pogodbene cene so fiksne in nespremenljive. Ponudba izvajalca je sestavni del te pogodbe.

**III. NAČIN OBRAČUNAVANJA IN PLAČEVANJA OPRAVLJENIH DEL**

*3. člen*

Izvajalec bo obračunaval opravljena dela Naročniku in Soinvestitorju na podlagi izstavljenih e-računov po opravljenem delu, to je po dokončni oddaji posamezne faze projektne dokumentacije, ki je predmet te pogodbe. Obračunati sme največ 95 % z DDV vrednosti pogodbenih del, preostalih 5 % z DDV pa sme Izvajalec obračunati šele, ko bo predana dopolnjena projektna dokumentacija po pripombah revizije in recenzije vključno s pridobljenim sklepom o uspešno opravljeni reviziji in recenziji in potrdilom verifikacije in ko bo strokovni nadzor izdal potrdilo o ustreznosti projektne dokumentacije.

Izvajalec bo izstavljal račune v skladu s sporazumom o sofinanciranju med Naročnikom in Soinvestitorjem po naslednji delitvi:

|  |  |  |  |
| --- | --- | --- | --- |
| **DRSI****(Naročnik)** | **%** | **MOM****(Soinvestitor)** | **%** |
|  |
| **FAZA 1** |
| Izdelava IZP (podvoz, železniško postajališče Ledina s parkiriščem in pripadajočo infrastrukturo) | 100 | Izdelava IZP (cesta, prenosni plinovod) | 100 |
| Izdelava IZP (cesta, prenosni plinovod) | 0 | Izdelava IZP (podvoz, železniško postajališče Ledina s parkiriščem in pripadajočo infrastrukturo) | 0 |
| **FAZA 2** |
| Izdelava DGD (podvoz, železniško postajališče Ledina s parkiriščem in pripadajočo infrastrukturo) | 100 | Izdelava DGD (cesta, prenosni plinovod) | 100 |
| Izdelava DGD (cesta, prenosni plinovod) | 0 | Izdelava DGD (podvoz, železniško postajališče Ledina s parkiriščem in pripadajočo infrastrukturo) | 0 |
| **FAZA 3** |
| Izdelava PZI (podvoz, železniško postajališče Ledina s parkiriščem in pripadajočo infrastrukturo) | 100 | Izdelava PZI (cesta, prenosni plinovod) | 100 |
| Izdelava PZI (cesta, prenosni plinovod) | 0 | Izdelava PZI (podvoz, železniško postajališče Ledina s parkiriščem in pripadajočo infrastrukturo) | 0 |

*4. člen*

Izvajalec za opravljene storitve izda skupni račun in ločena e-računa za Naročnika in Soinvestitorja glede na njun delež financiranja.

Račun s prilogami mora Izvajalec predložiti sopogodbenikoma v roku pet (5) dni po opravljenem delu . Naročnik in Soinvestitor sta dolžna račun v roku 15 dni po prejemu potrditi oz. zavrniti. Če Naročnik in Soinvestitor v roku 15 dni računa ne potrdita niti ne zavrneta, se po preteku tega roka šteje, da sta račun potrdila. Za čas veljave 64. člena interventnega zakona velja plačilni rok 8 dni, sicer pa 30. dan, pri čemer začne teči plačilni rok naslednji dan po prejemu e-računa , ki je podlaga za izplačilo.

V kolikor sopogodbenika račun v celoti ali delno zavrneta, mora Izvajalec v roku osem (8) dni podati dodatno obrazložitev svoje realizacije za sporni del računa. V kolikor sopogodbenika ugotovita, da Izvajalec ni upravičen do izplačila spornega dela oz. Izvajalec ne posreduje dodatnega pojasnila, mora Izvajalec izstaviti dobropis v višini zavrnjenega dela računa.

V skladu z zakonodajo o opravljanju plačilnih storitev za proračunske uporabnike je Izvajalec dolžan Naročniku in Soinvestitorju izdajati račune izključno v elektronski obliki (e-račun), Naročnik in Soinvestitor pa prejemati e-račun preko aplikacije UJPnet.

Odstopanje od predvidene dinamike plačil, ki bi nastalo kot posledica spremembe sprejetega proračuna Republike Slovenije skladno z Zakonom o izvrševanju proračuna RS (ZIPRS), bodo Naročnik, Soinvestitor in Izvajalec uskladili z aneksom k veljavni pogodbi.

**IV. DODATNA DELA IN SPREMEMBE**

*5. člen*

Če se iz razloga na strani Naročnika in Soinvestitorja pokaže potreba po spremembi delno že izdelane ali v celoti izdelane projektne dokumentacije, morajo pogodbene stranke skleniti dodatek k tej pogodbi, v katerem določijo obseg, rok in ceno za izdelavo nadomestne ali spremenjene projektne dokumentacije.

*6. člen*

Za posebne storitve - dodatna dela sklenejo pogodbene stranke dodatek k tej pogodbi, v katerem določijo obseg, rok in ceno za dodatna dela.

**V. POZNEJE NAROČENA DELA**

*7. člen*

Izvajalec se zaveže izvesti tudi vsa morebitna poznejša ali posebej naročena dela, ki se po zakonodaji ne štejejo za dodatno naročena dela, ki mu jih bosta pisno naročila Naročnik oz. Soinvestitor. V primeru posebnega pisnega naročila Naročnika oz. Soinvestitorja se poznejša dela in opuščena dela obračunajo po cenah iz ponudbenega predračuna. Za ta dela se sklene dodatek k pogodbi, v katerem se tudi določi morebitno podaljšanje ali skrajšanje pogodbenega roka. Za pozneje naročena dela se lahko štejejo vse bistvene spremembe zasnove, ki nastanejo na predlog Naročnika oz. Soinvestitorja. Skladno z zahtevano spremembo Naročnika oz. Soinvestitorja se določi nov rok izvedbe in vrednost pozneje naročenih del.

**VI. OBVEZNOSTI POGODBENIH STRANK**

*8. člen*

Obveznosti izvajalca so:

* da bo prevzeta dela izvršil po projektni nalogi in utemeljenih zahtevah Naročnika in Soinvestitorja, strokovno pravilno po vseh sodobnih izsledkih znanosti in stroke, vestno in kvalitetno, v skladu z vsemi veljavnimi tehničnimi predpisi, standardi in uzancami, ob sodelovanju z Naročnikom in upoštevanju njegovih ekonomskih in tehničnih pogojev;
* da bo Naročniku in Soinvestitorju kadarkoli omogočil vpogled v izvajanje pogodbenih del in upošteval njegova navodila o posameznih vprašanjih;
* da bo sodeloval pri reviziji oz. recenziji projektne dokumentacije, v vseh morebitnih upravnih postopkih za izdajo upravnih dovoljenj ter izvršil vse korekcije projektne dokumentacije po utemeljenih zahtevah;
* da bo na pobudo Naročnika in Soinvestitorja v vsaki fazi izdelave projektne dokumentacije dajal pojasnila v zvezi z njeno izdelavo;
* da bo Naročnika in Soinvestitorja sproti obveščal o vsem, kar bi lahko vplivalo na izvršitev prevzetih obveznosti;
* da bo na svoje stroške in v roku, sporazumno določenem med pogodbenima strankama, izvršil dopolnitve in spremembe projektne dokumentacije, če se ugotovi, da je glede na predmet in obseg pogodbe pomanjkljiva;
* da bo za vsak predlog spremembe projektne dokumentacije, za katerega misli, da je smotrn in ni v skladu s projektno nalogo, priskrbel soglasje Naročnika in Soinvestitorja;
* da bo arhiviral projektno dokumentacijo, skladno z navodili Naročnika in Soinvestitorja.

Izvajalec bo izvedel dela, prevzeta s to pogodbo, brez podizvajalcev.

ALI

Poleg izvajalca sodeluje(jo) pri izvedbi del tudi naslednji podIzvajalec(i):

1. "firma", "naslov firme", "kraj", "matična številka", "davčna številka" in "transakcijski račun"

PodIzvajalec(i) bo(do) na podlagi te pogodbe o izvedbi predmetnega javnega naročila, v okviru prevzetih del izvedel(i): (ČE JE VEČ PODIZVAJALCEV LOČITI ZA VSAKEGA POSEBEJ!)

"vrsta del(a), "predmet", "količina", "vrednost", "kraj" in "rok izvedbe del(a)".

Izvajalec je dolžan k svojemu računu oziroma situaciji obvezno priložiti potrjeni račun oziroma situacijo za opravljeno delo podizvajalca. Izvajalec pooblašča Naročnika in Soinvestitorja, da podizvajalcu, ki je v ponudbi predložil zahtevo za neposredno plačilo, potrjeni račun oziroma situacijo plača neposredno.

Če po sklenitvi pogodbe o izvedbi predmetnega javnega naročila Izvajalec sklene pogodbo z novim podizvajalcem, mora Izvajalec, ki je sklenil pogodbo z Naročnikom in Soinvestitorjem, le-temu v roku 5 dni po spremembi predložiti:

* izjavo podizvajalca, ali zahteva neposredna plačila,
* pooblastilo za plačilo opravljenih in prevzetih del oziroma dobav neposredno novemu podizvajalcu in soglasje novega podizvajalca k neposrednemu plačilu, pod pogojem, da podIzvajalec zahteva neposredna plačila.

Podizvajalec mora za dela, ki jih prevzema izpolnjevati razpisane pogoje za priznanje sposobnosti. Naročnik in Soinvestitor bosta zavrnila vsakega podizvajalca, če zanj obstajajo razlogi za izključitev iz prvega, drugega ali četrtega odstavka 75. člena ZJN-3. Naročnik in Soinvestitor lahko zavrne predlog za vključitev novega podizvajalca tudi, če bi to lahko vplivalo na nemoteno izvajanje ali dokončanje del. Naročnik in Soinvestitor mora o morebitni zavrnitvi novega podizvajalca obvestiti izvajalca najpozneje v desetih dneh od prejema predloga.

Če podizvajalci niso pisno zahtevali neposrednih plačil, mora Izvajalec Naročniku in Soinvestitorju najpozneje v 60 dneh od plačila končne situacije poslati svojo pisno izjavo in pisne izjave vseh podizvajalcev, ki niso bili neposredno plačani, da je podIzvajalec prejel plačilo za izvedene gradnje ali storitve oziroma dobavljeno blago, neposredno povezano s predmetom javnega naročila.

Projektna dokumentacija, ki jo izdela Izvajalec, je last Naročnika in Soinvestitorja in jo Izvajalec preda lahko tretji osebi samo s soglasjem Naročnika in Soinvestitorja. Izvajalec je dolžan hraniti izvod kompletnega izvoda v svojem arhivu.

Pri korespondenci z Naročnikom in Soinvestitorje v zvezi s to nalogo, se na prvi strani dopisa, v zgornjem desnem kotu navede Naročnikovo in Soinvestitorjevo številko zadeve in številko pogodbe.

*9. člen*

Obveznosti Naročnika in Soinvestitorja so:

* da bo izvajalcu izročil v dogovorjenih rokih projektno nalogo in vso dokumentacijo, potrebno za izvršitev pogodbenih del,
* da bo tekoče spremljal in nadziral projektiranje in potrjeval, po potrebi, projektne rešitve.

**VII. ZAVAROVANJE ODGOVORNOSTI**

*10. člen*

Izvajalec ima projektantsko odgovornost zavarovano za škodo, ki bi utegnila nastati Naročniku oz. Soinvestitorju in tretjim v zvezi z opravljanjem njegove dejavnosti pri Zavarovalnici \_\_\_\_\_\_\_\_\_\_\_\_\_\_\_\_\_\_\_ za zavarovalno vsoto \_\_\_\_\_\_\_\_\_\_\_\_\_ EUR. Fotokopija zavarovalne police je sestavni del te pogodbe. Veljavnost zavarovalne police mora izvajalec obnavljati in naročniku predložiti dokazilo o podaljšanju letno oz. ob vsakem poteku zavarovanja do izteka garancijske dobe objekta. Izvajalec je odgovoren za škodo, ki nastane zaradi napak v projektu zaradi neskladnosti z veljavnimi predpisi, standardi in normativi. Izvajalec je odgovoren za napake v projektu, ki se pokažejo pred izvedbo del, kot je to določeno v členih 625. - 640. in 646. Obligacijskega zakonika. Če se izkaže, da ima projektna dokumentacija napake, ki zadevajo solidnost gradnje objekta, zgrajenega po tej dokumentaciji, je izvajalec odgovoren na podlagi določil 662. - 665. člena Obligacijskega zakonika.

**VIII. ROK DOKONČANJA DEL**

*11. člen*

Izvajalec se obvezuje, da bo pričel z izvajanjem prevzetih del takoj po sklenitvi pogodbe in izdelal:

* IZP (cesta, prenosni plinovod, podvoz, železniško postajališče Ledina s parkiriščem in pripadajočo infrastrukturo) , vključno s pridobitvijo projektnih pogojev v roku 2 (dveh) mesecev od sklenitve pogodbe.
* DGD za cesto, prenosni plinovod, podvoz, železniško postajališče Ledina s parkiriščem in pripadajočo infrastrukturo v roku 6 mesecev po potrditvi IZP

in

* PZI za cesto, prenosni plinovod, podvoz, železniško postajališče Ledina s parkiriščem in pripadajočo infrastrukturo v roku 2 (dveh) mesecev od potrditve DGD oz. pridobljenem gradbenem dovoljenju za podvoz Ledina z navezovalno cesto, za novo postajališče Ledina na Teznem in za prenosni plinovod, vključno z vsemi mnenji oz. soglasji.

Izvajalec se obvezuje predati dopolnjeno projektno dokumentacijo po pripombah revizije in recenzije vključno s pridobljenim sklepom o uspešno opravljeni reviziji in recenziji in potrdilom verifikacije v roku 12 mesecev od uvedbe v delo.

Če Izvajalec zamuja glede na vmesne roke izvajanja del ali glede na končni rok dokončanja del, je o tem dolžan takoj pisno obvestiti Naročnika-Soinvestitorja in Soinvestitorja in ga zaprositi za podaljšanje roka dokončanja del, kar se dogovori in potrdi pisno v obliki aneksa k osnovni pogodbi.

**IX. POGODBENA KAZEN**

*12. člen*

Za vsak dan zamude faznih rokov iz 7. člena te pogodbe bo Izvajalec plačal Naročniku in Soinvestitorju pogodbeno kazen v višini 2 (dva promila) od vrednosti pogodbenih del, vendar največ 10% (deset odstotkov) od vrednosti pogodbenih del.

Pogodbena kazen za zamudo faznih rokov se obračuna tudi v primeru, da bo Izvajalec delo dokončal v končnem roku, določenem v 2., 3. in 4.odstavku 7. člena te pogodbe.

Pogodbena kazen se obračuna s končnim obračunom.

V primeru, da Naročnikov in Soinvestitorjev pregledovalec po končnem pregledu projektne dokumentacije izda negativno mnenje, bo Izvajalec plačal Naročniku in Soinvestitorju pogodbeno kazen v višini 10% od vrednosti pogodbenih del.

Naročnik, Soinvestitor in Izvajalec so soglasni, da pravica zaračunati pogodbeno kazen ni pogojena z nastankom škode Naročniku-Soinvestitorju in Soinvestitorju. Povračilo tako nastale škode bosta Naročnik-Soinvestitor in Soinvestitor uveljavljala po splošnih načelih odškodninske odgovornosti, neodvisno od uveljavljanja pogodbene kazni.

**X. FINANČNO ZAVAROVANJE**

*13. člen*

Izvajalec mora najkasneje v 20 delovnih dneh od prejema sklenjene pogodbe, Naročniku izročiti originalno finančno zavarovanje za dobro izvedbo pogodbenih obveznosti, in sicer v obliki bančne garancije skladno z vzorcem iz razpisne dokumentacije. Zavarovanje za dobro in pravočasno izvedbo pogodbenih obveznosti mora biti v višini 5% pogodbene vrednosti (z DDV). V kolikor se z aneksom k predmetni pogodbi poveča pogodbena cena je izvajalec dolžan naročniku dostaviti povečano finančno zavarovanje za izvedbo pogodbenih obveznosti, v višini 5% nove, povečane pogodbene vrednosti (z DDV). Finančno zavarovanje za dobro in pravočasno izvedbo pogodbenih obveznosti lahko Naročnik oz. Soinvestitor unovčita, če:

* se bo izkazalo, da izvajalec del v celoti ali delno ne opravlja v skladu s pogodbo, zahtevami dokumentacije v zvezi z oddajo javnega naročila ali ponudbeno dokumentacijo;
* izvajalec ne preda povečanja ali podaljšanja garancije v skladu s pogodbo;
* bosta Naročnik oz. Soinvestitor pogodbo razdrlas zaradi kršitev na strani izvajalca;
* bosta Naročnik oz. Soinvestitor razdrla pogodbo zaradi zamude na strani izvajalca,
* bi izvajalec javno naročilo izvajal s podizvajalci, ki niso priglašeni ali s podizvajalci, katerih nominacijo sta Naročnik oz. Soinvestitor zavrnila,
* v primeru stečaja, likvidacijskega postopka ali drugega postopka nad izvajalcem, katerega posledica ali namen je prenehanje poslovanja ali katerikoli drug postopek, podoben navedenim postopkom, skladno s predpisi države, v kateri ima izvajalec sedež̌.

Naročnik oz. Soinvestitor lahko v zgoraj navedenih primerih unovčita polni znesek finančnega zavarovanja, saj se šteje, da je za te kršitve dogovorjena pogodbena kazen v višini polnega zneska zavarovanja za dobro izvedbo pogodbenih obveznosti. Finančno zavarovanje mora veljati še najmanj 30 dni po preteku roka za izvedbo pogodbenih obveznosti. V kolikor se pogodbeni rok z dodatkom k tej pogodbi podaljša je izvajalec dolžan dostaviti podaljšano finančno zavarovanje za dobro izvedbo pogodbenih obveznosti, tako da velja še najmanj 30 dni od novega, podaljšanega roka za izvedbo pogodbenih obveznosti. V kolikor bo izvajalec javno naročilo izvajal skupaj s podizvajalci, mora finančno zavarovanje, ki ga izvajalec izda Naročniku za dobro in pravočasno izvedbo kriti tudi obveznosti izvajalca do njegovih podizvajalcev.

V kolikor izvajalec v roku iz prvega odstavka tega člena ne bo izročil finančnega zavarovanja za dobro izvedbo pogodbenih obveznosti lahko Naročnik oz. Soinvestitor vnovčita zavarovanje za resnost ponudbe.

**XI. POOBLAŠČENI PREDSTAVNIK IN STROKOVNI NADZOR**

*14. člen*

Pooblaščeni predstavnika Naročnika (MZI, DRSI):

g. Miran Anderlič, namestnik ga. Danica Putora

Predstavnik Soinvestitorja (MOM):

ga. Marija Tanacek in g. Aleš Klinc

Izvajalec je dolžan vso korespondenco pošiljati Naročniku in Soinvestitorju.

Za strokovni nadzor Naročnik pooblašča podjetje DRI Upravljanje investicij d.o.o., Kotnikova ulica 40, 1000 Ljubljana, ki določa, da je:

* konzultant: g. Marko Movrin in g. Boštjan Belšak

Vodja projekta s strani izvajalca je g./ga. ………………………..

**XII. PRAVICE INTELEKTUALNE LASTNINE**

*15. člen*

Na celotni izdelani dokumentaciji ter na vseh avtorskih delih, ki jih Izvajalec izdela sam, ali da izdelati za Naročnika in Soinvestitora po tej pogodbi, pridobita Naročnik in Soinvestitor vse materialne avtorske pravice in druge pravice avtorja, kot je določeno v tem členu. Glede na to, da je Izvajalec pravna oseba, Izvajalec Naročniku in Soinvestitorju izrecno zagotavlja, da bo od vseh avtorjev oz. soavtorjev, ki bodo izdelovali oziroma sodelovali pri izdelavi dokumentacije in druge dokumentacije ter druga avtorska dela, ki so predmet te pogodbe, pridobil vse materialne avtorske pravice in druge pravice avtorjev (na takšni dokumentaciji, drugi dokumentaciji oziroma drugih avtorskih delih) ter jih nato skladno z določili te pogodbe prenesel naprej na Naročnika in Soinvestitorja. Za vse materialne avtorske pravice in druge pravice avtorjev se šteje, da so v skladu z določili te pogodbe preneseni na Naročnika in Soinvestitorja v trenutku, ko jih pridobi Izvajalec.

V skladu z določili tega člena Izvajalec na Naročnika in Soinvestitorja izključno prenaša vse materialne avtorske pravice in druge pravice avtorja (na dokumentaciji ter na vseh drugih avtorskih delih, ki nastanejo zaradi izpolnitve te pogodbe oz. v zvezi s to pogodbo), zlasti pa naslednje pravice:

* pravico reproduciranja;
* pravico distribuiranja;
* pravico javnega izvajanja;
* pravico javnega prenašanja;
* pravico javnega prikazovanja;
* pravico dajanja na voljo javnosti;
* pravico predelave;
* pravico uporabe v predelani obliki;
* pravico dostopa in izročitve.

Izvajalec, Naročnik in Soinvestitor soglašajo, da Naročnik in Soinvestitor materialne avtorske pravice ali druge pravice avtorja, ki jih je pridobil po tej pogodbi, prenese naprej na tretje osebe.

Moralne avtorske pravice ostanejo avtorju skladno z Zakonom o avtorskih in sorodnih pravicah.

V izogib dvomom pogodbeni stranki določata, da skupna pogodbena cena za izvedbo del, ki so predmet te pogodbe, in je navedena v 4. členu te pogodbe, že vsebuje znesek avtorskega honorarja. Skladno z navedenim za prenos materialnih avtorskih pravic in drugih pravic avtorja po tej pogodbi Naročnik in Soinvestitor izvajalcu torej ne dolgujeta dodatnega plačila.

**XII. REŠEVANJE SPOROV**

*16. člen*

Morebitne nastale spore bodo pogodbene stranke skušale rešiti sporazumno. V nasprotnem primeru lahko vsaka pogodbena stranka sproži spor pri stvarno pristojnem sodišču v Ljubljani.

**XIII. ODSTOP OD POGODBE**

*17. člen*

Katerakoli od pogodbenih strank lahko, zaradi kršitev pogodbenih obveznosti s strani nasprotne stranke, če kršitve ne prenehajo po pisnem opominu, odstopi od pogodbe. V primeru odstopa sta pogodbeni stranki dolžni poravnati medsebojne obveznosti iz te pogodbe in nastalo škodo.

Naročnik lahko s pisnim obvestilom, ki ga pošlje izvajalcu, odstopi od pogodbe, ne da bi s tem omejeval druge pravice ali pravna sredstva, ki jih ima na voljo, če:

* Izvajalec bankrotira ali postane insolventen, če je proti njemu izdan sodni nalog za plačilo dolgov, če je v prisilni poravnavi, če je kot pravna oseba sprejel sklep o zapiranju gospodarske družbe (razen prostovoljne likvidacije zaradi združevanja ali prestrukturiranja), če je imenovan stečajni upravitelj na kateri koli del njegovega podjetja ali sredstev ali če Izvajalec sproži oziroma se proti njemu sproži podobno dejanje kot rezultat dolga;
* Izvajalec prenese pogodbo ali katerokoli pravico ali interes, ki izvira iz pogodbe, brez soglasja Naročnika in Soinvestitorja;
* Izvajalec odstopi od pogodbe ali jo preneha izvajati;
* Izvajalec ni takoj začel izvajati del, ki so predmet pogodbe, ne da bi imel utemeljen razlog za to, ali jih je ustavil za dlje kakor 10 dni po prejemu pisnega naloga Naročnika in Soinvestitorja, naj jih nadaljuje;
* Izvajalec večkrat ne izvaja del v skladu s pogodbo ali večkrat ne izpolni svojih obveznosti v skladu s pogodbo ali večkrat spregleda svoje obveznosti v skladu s pogodbo brez upravičenega razloga;
* je bil v času oddaje javnega naročila Izvajalec v enem od položajev, zaradi katerega bi ga Naročnik in Soinvestitor morala izključiti iz postopka javnega naročanja, pa s tem dejstvom Naročnik in Soinvestitor nista bila seznanjena v postopku javnega naročanja;
* zaradi hudih kršitev obveznosti iz PEU, PDEU in ZJN-3, ki jih je po postopku v skladu z 258. členom PDEU ugotovilo Sodišče Evropske unije, javno naročilo ne bi smelo biti oddano izvajalcu.

Naročnik in Soinvestitor lahko s pisnim obvestilom, ki ga pošljeta izvajalcu, odstopita od pogodbe, v kolikor nastanejo razmere, ki ne zagotavljajo nadaljnje upravičenosti izvedbe predmeta pogodbe oz. nastopi situacija iz predhodnega odstavka. Pri tem sta dolžna izvajalcu povrniti vse do prejema obvestila nastale upravičene stroške, brez kakršnekoli škode.

*18. člen*

Med veljavnostjo te pogodbe lahko Naročnik in Soinvestitor, ne glede na določbe zakona, ki ureja obligacijska razmerja, odstopi od pogodbe v naslednjih okoliščinah:

* javno naročilo je bilo bistveno spremenjeno, kar terja nov postopek javnega naročanja;
* v času oddaje javnega naročila je bil Izvajalec v enem od položajev, zaradi katerega bi ga Naročnik moral izključiti iz postopka javnega naročanja, pa s tem dejstvom Naročnik in Soinvestitor nista bila seznanjena v postopku javnega naročanja;
* zaradi hudih kršitev obveznosti iz PEU, PDEU in ZJN-3, ki jih je po postopku v skladu z 258. členom PDEU ugotovilo Sodišče Evropske unije, javno naročilo ne bi smelo biti oddano izvajalcu.

Naročnik in Soinvestitor si pridržujeta pravico, da odstopi od izvedbe pogodbe, iz razlogov Zakona o izvrševanju proračuna Republike Slovenije, kadar sredstva za izvedbo pogodbenih obveznosti niso več zagotovljena.

Naročnik in Soinvestitor sta izvajalcu, v primeru odstopa od pogodbe po tem členu, dolžna plačati samo vsa (v skladu s pogodbo) do tedaj izvršena dela, brez kakršnekoli škode.

**XIV. KONČNE DOLOČBE**

*19. člen*

Pogodba je sklenjena in prične veljati z dnem, ko jo podpišejo vse pogodbene stranke in pod odložnim pogojem predložitve finančnega zavarovanja za dobro izvedbo pogodbenih obveznosti.

Naročnik in Soinvestitor si pridržuje pravico, da odstopita od izvedbe posameznega projekta, zmanjša obseg del ali odstopi od pogodbe, iz razlogov Zakona o izvrševanju proračuna Republike Slovenije, kadar sredstva za izvedbo pogodbenih obveznosti niso več zagotovljena. Izvajalcu del iz tega naslova ne pripada odškodnina, upravičen je le do stroškov že izvedenih del.

*20. člen*

Pogodba je nična, če kdo v imenu ali na račun izvajalca predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla;
* za sklenitev posla pod ugodnejšimi pogoji;
* za opustitev dolžnega nadzora nad izvajanjem pogodbenih obveznosti;
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

Pogodba je nična, če je sklenjena s subjektom, v katerem je Naročnikov ali Soinvestitorjev funkcionar ali njegov družinski član:

* udeležen kot poslovodja, član poslovodstva ali zakoniti zastopnik;
* neposredno ali preko drugih pravnih oseb v več kot 5% deležu udeležen pri ustanoviteljskih pravicah, upravljanju ali kapitalu.

*21. člen*

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

* če bo Naročnik in Soinvestitor seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali
* če bo Naročnik in Soinvestitor seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:
	+ plačilom za delo;
	+ delovnim časom;
	+ počitki;
	+ opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če Izvajalec nastopa s podizvajalcem pa tudi, če zaradi ugotovljene kršitve pri podizvajalcu Izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo Naročnik obvestil izvajalca.

Če Naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

V primeru predčasnega prenehanja pogodbe zaradi gornjih vzrokov, naročnik in Soinvestitor plačata izvajalcu izvršena dela, istočasno pa imata pravico obračunati izvajalcu od situacij plačilo pogodbene kazni in plačilo za storjeno škodo zaradi razveze pogodbe in unovčiti dane garancije. V primeru, da škode ni možno ugotoviti, se ta obračuna v višini 10 % od pogodbene vrednosti.

*22. člen*

Pogodba je sestavljena in podpisana v osmih enakih izvodih, od katerih prejme Naročnik tri izvode, Soinvestitor tri izvode in Izvajalec dva izvoda..

|  |  |
| --- | --- |
| **IZVAJALEC:** | **NAROČNIK - SOINVESTITOR:** |
|  | REPUBLIKA SLOVENIJA |
|  | Ministrstvo za infrastrukturo |
|  | Direkcija RS za infrastrukturo |
|  | Ljiljana Herga, univ. dipl. inž. geol. |
|  |  |

|  |  |
| --- | --- |
| …………..………, dne ………..… | Ljubljana, dne ………………. |

|  |  |
| --- | --- |
|  | **SOINVESTITOR:** |
|  | MESTNA OBČINA MARIBOR |
|  | Aleksander Saša Arsenovič |
|  | župan |

|  |  |
| --- | --- |
|  | Maribor, dne ………………….. |